
R E F E R A T

Municipiul  Timişoara dispune de un sistem centralizat de alimentare cu apă, canalizare şi staţie de epurare a apelor uzate menajere.

Reţelele de canalizare existente nu acoperă toate cartierele municipiului Timişoara, situaţie întâlnită şi în întregul cartier Plopi. Această deficienţă impune realizarea unei reţele de canalizare în acest cartier.

Reţeaua de canalizare are ca punct de plecare capătul străzii Martir Ioan Tănase ( Turgheniev), traversează cartierul pe străzile Căciulata, Soveja, Tata Oancea, Bistriţei cu descărcare în canalizarea existentă pe strada Câmpului prin intermediul a două staţii de pompare.

Lungimea totală a reţelei de canalizare este de 2.620 m şi este alcătuită din colectorul stradal şi conducta de refulare.

Prin această investiţie se vor rezolva gravele probleme de mediu existente în acest moment în cartier(deversări ale apelor menajere în canalele pluviale deschise).
Valoarea totală a investiţiei ,,Sistem major canal - cartier Plopi” este estimată la 41.025.083 mii lei (cu TVA), respectiv 994.836,6 Euro.

Având în vedere faptul că finanţarea obiectivului ,,Sistem major canal- cartier Plopi” se face din bugetul local, propunem aprobarea studiului de fezabilitate conform proiectului P 06/2004 întocmit de SC DELTA PROJECT SRL.

